The Golden Palace

The Golden Palace merupakan sitkom Amerika dan merupakan kesinambungan sitkom The Golden Girls yang disiarkan menerusi CBS dari 18  September 1992 sehingga 14 Mei 1993, dengan siaran ulangan sehingga 6 Ogos 1993. Walaupun tidak sepopular The Golden Girls, siri ini berjaya menghasilkan sebanyak 24 episod untuk siaran 30 minit untuk satu musim. CBS telah membatalkan rancangan ini pada tahun 1993. 

Sinopsis
The Golden Palace bermula di mana The Golden Girls ditamatkan. Setelah Dorothy Zbornak berkahwin, tiga lagi rakan serumah (Sophia Petrillo, Rose Nylund, dan Blanche Devereaux) memutuskan untuk melabur dalam sebuah hotel di Miami yang ingin dijual. Hotel ini telah membuang hampir kesemua kakitangannya bagi membuat lebih keuntungan, dengan meninggalkan dua orang staf: Roland Wilson, pengurus hotel, dan Chuy Castillos, tukang masak hotel. Ini telah memaksa ketiga-tiga wanita tersebut melakukan tugas-tugas staf yang telah dibuang. 

Siri ini memfokuskan interaksi di antara tetamu hotel dan staf hotel, termasuk antara Sophia, Rose, Blanche dan bekas staf hotel. Siri ini banyak menampilkan pelakon jemputan termasuklah yang pernah muncul dalam The Golden Girls, seperti Debra Engle dan Harold Gould sebagai Rebecca Devereaux dan Miles Webber, serta beberapa selebriti lain. Bea Arthur turut muncul sebagai Dorothy Zbornak dimana beliau muncul di hotel untuk melawat ibunya, Sophia.

Berikutan pembatalan siri ini, Sophia kembali ke rumah persaraan Shady Pines, dan muncul sebagai ahli dalam siri TV Empty Nest. Manakala nasib Rose, Blanche dan hotel tidak dinyatakan. 

Pelakon
Betty White sebagai Rose Nylund
Rue McClanahan sebagai Blanche Devereaux
Estelle Getty sebagai Sophia Petrillo
Don Cheadle sebagai Roland Wilson
Cheech Marin sebagai Chuy Castillos
Billy L. Sullivan sebagai Oliver Webb

Rujukan

Pautan luar




Kategori:Rancangan televisyen Amerika Syarikat
Kategori:Rancangan televisyen CBS